**Seară de rugăciune**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Stau îngerii la masă în seara rugăciunii,

Paharele sunt pline şi pâinea-i din belşug,

Noi ne-aşezăm alături, doi martori ai minunii,

Tăcuţi ca două lacrimi pe lama unui plug

Care brăzdează-n inimi adânc după lumina

Ce ne-a-nsoțit odată prin Edenul pierdut.

Nu te-ndoi, iubite, priveşte-i rădăcina

Şi-o să mă crezi că Domnul de-aceea s-a născut

Să frângă pâinea vieţii pe ramurile Crucii

Şi să ne-nveţe rostul pe care l-am uitat,

Stau îngerii la masă în mijlocul răscrucii,

Iar noi le stăm de veghe ferindu-i de păcat.

- Au coborât arhangheli la mese pământene

Şi ne-au chemat alături să nu rămânem muţi,

Gustând din pofta cărnii şi-a fructelor mirene,

Să nu uităm iubirea, divinele virtuţi,

Să fim părtaşi la ruga ce trece prin ferestre,

Azi pâinea vieţii frântă pământul l-a hrănit

Şi sângele pe cruce, neprețuita zestre

A curs pentru credinţă în Cel ce s-a jertfit

Împrăştiind cuvântul și adevărul sacru

În vremuri de restriște pe un teren arid,

Când cei orbiți de ură,-n procese simulacru,

Au judecat Iubirea și au jurat perfid,

Liliana Trif Ioan Grigoraș